CELEX: 52004PC0228
Language: el
Date: 2004-04-02
Title: Πρόταση κανονισμού του Συμβουλίου για την αναστολή των αυτόνομων δασμών του κοινού δασμολογίου για ορισμένα προϊόντα αλιείας καταγωγής Θέουτας και Μελλίλα

Avis juridique important

|

52004PC0228

Πρόταση κανονισμού του Συμβουλίου για την αναστολή των αυτόνομων δασμών του κοινού δασμολογίου για ορισμένα προϊόντα αλιείας καταγωγής Θέουτας και Μελλίλα  /* COM/2004/0228 Τελικό - ACC 2004/0075 */  

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ  για την αναστολή των αυτόνομων δασμών του κοινού δασμολογίου για ορισμένα προϊόντα αλιείας καταγωγής Θέουτας και Μελλίλα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΑπό το 1995, το Συμβούλιο άνοιξε κοινοτικές δασμολογικές ποσοστώσεις με μηδενικό δασμό για ορισμένα προϊόντα αλιείας καταγωγής Θέουτας, οι οποίες έληξαν στις 31 Δεκεμβρίου 2002. Οι ποσοστώσεις αυτές αντικατέστησαν τις ποσοστώσεις για τη Θέουτα και τη Μελλίλα οι οποίες είχαν ανοιχθεί σύμφωνα με το άρθρο 3 παράγραφος 3 της πράξης προσχώρησης για τα Κανάρια νησιά, τη Θέουτα και τη Μελλίλα, και η οποία είχε λήξει στις 31 Δεκεμβρίου 1992 χωρίς να ανανεωθεί.Αν και οι ποσοστώσεις για τα ψάρια, οι οποίες είχαν ανοιχθεί με τον κανονισμό ΕΚ αριθ 656/2000 του Συμβουλίου για τα ζωντανά ιχθύδια και το νεαρό πληθυσμό λαυρακίων και τσιπουρών και για τα νωπά ή διατηρημένα σε απλή ψύξη λαυράκια και τσιπούρες για τα έτη ποσοστώσεων 2000 έως 2002 δεν χρησιμοποιήθηκαν από κανέναν εισαγωγέα, το Βασίλειο της Ισπανίας είχε ζητήσει να παραταθεί η ισχύς αυτών των ποσοστώσεων και υποστήριξε το αίτημά του με επιχειρήματα κοινωνικής και οικονομικής φύσεως σχετικά με τη Θέουτα, επισημαίνοντας τα προβλήματα λειτουργίας της οικονομίας της Θέουτας και τις δυσκολίες που αντιμετώπιζε η τοπική βιομηχανία αλιείας.Ωστόσο, δεδομένου ότι οι Ευρωπαϊκές Κοινότητες και το Βασίλειο του Μαρόκου, το οποίο περικυκλώνει τα εδάφη της Θέουτας και της Μελλίλας από την πλευρά της ενδοχώρας, είχαν συμφωνήσει την αναστολή των εισαγωγικών δασμών του κοινού δασμολογίου για απεριόριστη χρονική περίοδο και για ένα ευρύ φάσμα αλιευτικών προϊόντων καταγωγής Μαρόκου, είναι σκόπιμο να χορηγηθούν οι ίδιοι όροι στους ίδιους παραγωγούς όταν αυτοί κατάγονται από τη Θέουτα ή τη Μελλίλα, ώστε να αποτραπούν περαιτέρω διακρίσεις και να βελτιωθεί ο ανταγωνισμός για την αλιευτική βιομηχανία που βρίσκεται σ' αυτά τα εδάφη.2004/0075(ACC)Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την αναστολή των αυτόνομων δασμών του κοινού δασμολογίου για ορισμένα προϊόντα αλιείας καταγωγής Θέουτας και ΜελλίλαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣΈχοντας υπόψη:Τη συνθήκη για την ίδρυση Ευρωπαϊκής Κοινότητας και ιδίως το άρθρο 133,Την πρόταση της Επιτροπής 1 [1],[1]  ΕΕ C [...], [...], σ. [...].Εκτιμώντας τα εξής:(1) Με τον κανονισμό ΕΚ αριθ. 656/2000 [2], το Συμβούλιο άνοιξε κοινοτικές δασμολογικές ποσοστώσεις με μηδενικό δασμό για ορισμένα αλιευτικά προϊόντα καταγωγής Θέουτας, οι οποίες έληξαν στις 31 Δεκεμβρίου 2002.[2]   ΕΕ L 80 της 31.3.2000, σ. 5.(2) Τον Οκτώβριο του 2002,η Ισπανία ζήτησε να παραταθεί η ισχύς των ποσοστώσεων που αναφέρονται στον κανονισμό ΕΚ αριθ. 656/2000 και υποστήριξε το αίτημά του με επιχειρήματα κοινωνικής και οικονομικής φύσης σχετικά με τη Θέουτα, επισημαίνοντας τα προβλήματα λειτουργίας της οικονομίας της Θέουτας και τις δυσκολίες που αντιμετωπίζει ο τοπικός τομέας αλιείας. Το αίτημα είναι δικαιολογημένο, δεδομένου ότι η οικονομική κατάσταση της Θέουτας απαιτεί τη θέσπιση προτιμησιακών μέτρων για τη διευκόλυνση των εξαγωγών της προς την Κοινότητα.(3) Με τη Απόφαση του Συμβουλίου και της Επιτροπής, της 24ης Ιανουαρίου 2000, για τη σύναψη της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου [3], η Κοινότητα είχε αναστείλει πλήρως τους εισαγωγικούς δασμούς του κοινού δασμολογίου για ένα ευρύ φάσμα αλιευτικών προϊόντων καταγωγής Μαρόκου. Οι εισαγωγές αυτών των προϊόντων στην Κοινότητα δεν υπόκεινται σε κανέναν ποσοτικό περιορισμό και το φάσμα τους είναι πολύ ευρύτερο από το φάσμα των προϊόντων τα οποία καλύπτονται από τις δασμολογικές ποσοστώσεις που είχαν ανοιχθεί για τη Θέουτα. Δεδομένου ότι το Βασίλειο του Μαρόκου περικυκλώνει τα εδάφη της Θέουτας και της Μελλίλας από την πλευρά της ξηράς, είναι σκόπιμο να τεθεί τέρμα σε περαιτέρω διακρίσεις και να χορηγηθεί στη Θέουτα και στη Μελλίλα προτιμησιακή μεταχείριση για το ίδιο φάσμα αλιευτικών προϊόντων, ώστε να δοθούν παρόμοιες ευκαιρίες στις επιχειρήσεις και να προωθηθεί η οικονομική ανάπτυξη σε αυτά τα εδάφη.[3]   ΕΕ L 70 της 18.3.2000, σ. 1.(4) Δεδομένου ότι η συμφωνία σύνδεσης με το Βασίλειο του Μαρόκου δεν προβλέπει χρονικά όρια για την εφαρμογή της προτιμησιακής μεταχείρισης για τα αλιευτικά προϊόντα, δεν πρέπει να προβλεφθεί στον παρόντα κανονισμό κανένα χρονικό όριο.(5) Η επιλεξιμότητα για τις δασμολογικές αναστολές που εισάγονται με τον παρόντα κανονισμό υπόκειται στους κανόνες καταγωγής που καθορίζονται στον κανονισμό ΕΚ αριθ. 82/2001 του Συμβουλίου 5ης Δεκεμβρίου 2000 για τον ορισμό της έννοιας "καταγόμενα προϊόντα" ή «προϊόντα καταγωγής» και τις μεθόδους διοικητικής συνεργασίας κατά τις συναλλαγές μεταξύ του τελωνειακού εδάφους της Κοινότητας και της Θέουτας και Μελλίλας [4].[4]   ΕΕ L 20 της 20.1.2001, σ. 1.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Αναστέλλονται πλήρως οι αυτόνομοι δασμοί του κοινού δασμολογίου για τα προϊόντα που απαριθμούνται στο συνημμένο παράρτημα καταγωγής Θέουτας και Μελλίλας.Άρθρο 2Η καταγωγή του προϊόντος αποδεικνύεται σύμφωνα με τις διατάξεις του κανονισμού ΕΚ αριθ. No 82/2001.Άρθρο 3Ο παρών κανονισμός αρχίζει να ισχύει την τρίτη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.Ο παρών Κανονισμός είναι δεσμευτικός προς όλα τα μέρη του και ισχύει άμεσα σε κάθε Κράτος Μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΤα προϊόντα καταγωγής Θέουτας και Μελλίλας για τα οποία αναστέλλονται πλήρως οι αυτόνομοι δασμοί του κοινού δασμολογίου.Κωδικός ΣΟ  //  ΠεριγραφήΚεφάλαιο 3  //  Ψάρια και μαλακόστρακα, μαλάκια και άλλα ασπόνδυλα υδρόβια//  Παρασκευάσματα και κονσέρβες ψαριών, ολόκληρα ή σε τεμάχια, με εξαίρεση τα ψάρια σε κιμά1604 11 00  //  Σολωμοί1604 12  //  Ρέγγες1604 13 90  //  Σαρδέλες, φρίσσες και σαρδελορέγγες1604 14  //  Τόνοι, παλαμίδες και παλαμίδες ρίκια (Sarda spp.)1604 15  //  Σκουμπριά1604 16 00  //  Αντσούγιες1604 19 10  //  Σολομοειδή, άλλα από σολομούς1604 19 31 to 1604 19 39  //  Ψάρια του γένους Euthynnus, άλλα από παλαμίδες (Euthynnus) (Katsuwonus) pelamis)1604 19 50  //  Ψάρια των ειδών Orcynopsis unicolor1604 19 91 to 1604 19 98  //  Άλλα ψάρια//  Άλλα παρασκευάσματα και κονσέρβες ψαριών1604 20 05  //  Παρασκευάσματα από σουρίμι1604 20 10  //  Σολομών1604 20 30  //  Σολομοειδών, άλλων από σολομούς1604 20 40  //  Αντσουγιώνex 1604 20 50  //  Παλαμίδων ρικιών, σκουμπριών των ειδών Scomber scombrus και Scomber japonicus και ψαριών των ειδών Orcynopsis unicolor1604 20 70  //  Τόνων, παλαμίδων και άλλων ψαριών του γένους Euthynnus1604 20 90  //  Άλλων ψαριών//  Χαβιάρι και τα υποκατάστατα αυτού που παρασκευάζονται από αυγά ψαριού1604 30  //  Χαβιάρι και υποκατάστατα αυτού//  Μαλακόστρακα, μαλάκια και άλλα ασπόνδυλα υδρόβια, παρασκευασμένα ή διατηρημένα1605 10 00  //  Καβούρια1605 20  //  Γαρίδες1605 30  //  Αστακοί1605 40 00  //  Άλλα μαλακόστρακα1605 90 11  //  Μύδια (Mytilus spp., Perna spp.), σε αεροστεγείς συσκευασίες1605 90 19  //  Άλλα μύδια1605 90 30  //  Άλλα μαλάκιαΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. τιτλοσ τησ δρασησΠρόταση κανονισμού του Συμβουλίου για την αναστολή των αυτόνομων δασμών του κοινού δασμολογίου για ορισμένα προϊόντα αλιείας καταγωγής Θέουτας και Μελλίλας2. Σχετικο κονδυλιο του προϋπολογισμουΚεφάλαιο 12 άρθρο 120.3. Νομικη βασηΆρθρο 133 της συνθήκης ΕΚ4. περιγραφη τησ δρασησΑναστολή των δασμών του κοινού δασμολογίου για αλιευτικά προϊόντα κατωγής Θέουτας και Μελλίλας.7. δημοσιονομικεσ επιπτωσεισΔεδομένου ότι, από το 1999 δεν έχουν εισαχθεί από τη Θέουτα και τη Μελλίλα αλιευτικά προϊόντα που καλύπτονται από την παρούσα πρόταση, είναι αδύνατον να εκτιμηθούν δημοσιονομικές επιπτώσεις της παρούσας πρότασης.8. μετρα καταπολεμησησ τησ απατησΈλεγχοι για την καταγωγή ορισμένων από τα προϊόντα που καλύπτονται από την παρούσα πρόταση θα διενεργούνται σύμφωνα με τον κανονισμό ΕΟΚ αριθ. 2454/93 της Επιτροπής για τον καθορισμό ορισμένων διατάξεων εφαρμογής του κοινοτικού τελωνειακού κώδικα.